สวัสดีค่ะ ขอสอบถามค่ะ (19/2/63)พอดีมีเพศสัมพันธ์วันแรกแล้วไม่ได้ป้องกัน แต่ไม่แน่ใจว่าผู้ชายเสร็จไหม เพราะไม่มีน้ำอสุจิออกมา จึงได้ไปซื้อยาคุมฉุกเฉินมากินในวันรุ่งขึ้น (แบบ1 เม็ด) ต่อมาวันที่สอง(21/2/63)มีอะไรกันอีกได้มีการป้องกันแต่ถุงยางหลุด ฝ่ายชายจึงมาเสร็จด้านนอก ด้วยความที่กลัวจะท้องจึงไปซื้อยาคุมฉุกเฉินมากินอีก 1 กล่องแบบ2เม็ด (เม็ดแรกกินเวลา 19.00น. สอบถามจากร้านขายยาบอกว่าเม็ดที่2สามารถกินได้หลังเที่ยงคืนแต่ไม่เกิน(07.00 น.) ประจำเดือนมาวันแรกวันที่ 8กพ63 อยากทราบว่ากรณีนี้การกินยาคุมแบบฉุกเฉินจะส่งผลอะไรไหมคะ แล้วจะมีโอกาสท้องไหมคะ
สวัสดีค่ะ saipin,การมีเพศสัมพันธืในวันที่ 19 ก.พ. และ 21 ก.พ.หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสท้องจึงถือว่ามีไม่มากนักหลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ในบางรายอาจไม่มีเลือดอะไรออกมาก็ได้ค่ะสำหรับประจำเดือนจริงๆ นั้น อาจมาในช่วงเวลาเดิม หรือมาช้ากว่าปกติได้ค่ะ ทั้งนี หากต้องการทราบให้แน่นอนว่า มีการตั้งครรภ์หรือไม่ ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะ